CELEX: 62013CA0424
Language: sk
Date: 2015-04-23 00:00:00
Title: Vec C-424/13: Rozsudok Súdneho dvora (piata komora) z 23. apríla 2015 (návrh na začatie prejudiciálneho konania, ktorý podal Bayerischer Verwaltungsgerichtshof – Nemecko) – Zuchtvieh-Export GmbH/Stadt Kempten (Návrh na začatie prejudiciálneho konania — Poľnohospodárstvo — Nariadenie (ES) č. 1/2005 — Ochrana zvierat počas prepravy — Dlhá cesta z jedného členského štátu do tretieho štátu — Článok 14 ods. 1 — Kontrola plánu prepravy, ktorú vykonáva príslušný orgán miesta odoslania pred dlhými cestami — Uplatniteľnosť tohto ustanovenia, pokiaľ ide o úsek cesty, ktorý sa uskutočňuje mimo územia Európskej únie — Uplatniteľnosť noriem, ktoré stanovuje uvedené nariadenie, na tento úsek cesty)

22.6.2015   
            
            
               SK
            
            
               Úradný vestník Európskej únie
            
            
               C 205/5
            
         Rozsudok Súdneho dvora (piata komora) z 23. apríla 2015 (návrh na začatie prejudiciálneho konania, ktorý podal Bayerischer Verwaltungsgerichtshof – Nemecko) – Zuchtvieh-Export GmbH/Stadt Kempten
   (Vec C-424/13) (1)
   
   ((Návrh na začatie prejudiciálneho konania - Poľnohospodárstvo - Nariadenie (ES) č. 1/2005 - Ochrana zvierat počas prepravy - Dlhá cesta z jedného členského štátu do tretieho štátu - Článok 14 ods. 1 - Kontrola plánu prepravy, ktorú vykonáva príslušný orgán miesta odoslania pred dlhými cestami - Uplatniteľnosť tohto ustanovenia, pokiaľ ide o úsek cesty, ktorý sa uskutočňuje mimo územia Európskej únie - Uplatniteľnosť noriem, ktoré stanovuje uvedené nariadenie, na tento úsek cesty))
   (2015/C 205/06)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bayerischer Verwaltungsgerichtshof
   
      Účastníci konania pred vnútroštátnym súdom
   
   
      Žalobkyňa: Zuchtvieh-Export GmbH
   
      Žalovaný: Stadt Kempten
   
      za účasti: Landesanwaltschaft Bayern
   
      Výrok rozsudku
   
   Článok 14 ods. 1 nariadenia Rady (ES) č. 1/2005 z 22. decembra 2004 o ochrane zvierat počas prepravy a s ňou súvisiacich činností a o zmene a doplnení smerníc 64/432/EHS a 93/119/ES a nariadenia (ES) č. 1255/97 sa má vykladať v tom zmysle, že na to, aby mohol príslušný orgán miesta odoslania povoliť prepravu iných ako registrovaných domácich nepárnokopytníkov a domáceho hovädzieho dobytku, oviec, kôz a ošípaných na dlhej ceste, ktorá začne na území Európske únie a pokračuje mimo tohto územia, musí organizátor cesty predložiť plán prepravy, ktorý je vzhľadom na stanovený plán tejto cesty pravdivý a preukazuje, že ustanovenia tohto nariadenia budú dodržané vrátane úseku uvedenej cesty, ktorý sa uskutoční na území tretích krajín, pričom v opačnom prípade je uvedený orgán oprávnený vyžadovať zmenu uvedeného plánu cesty tak, aby počas celej cesty bolo zaručené dodržiavanie uvedených ustanovení.
   
      (1)  Ú. v. EÚ C 336, 16.11.2013.